**N Á R O D N Á R A D A  S L O V E N S K E J R E P U B L I K Y**

VIII. volebné obdobie

**NÁVRH**

# Zákon

z ... 2023,

**ktorým sa mení a dopĺňa zákon č. 395/2019 Z. z. o občianskych preukazoch a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 395/2019 Z. z. o občianskych preukazoch v znení zákonov č. 73/2020 Z. z., 532/2021 Z. z., 180/2022 Z. z., 390/2022 Z. z. sa mení takto:

1. V § 3 ods. 1 sa dopĺňa písm. n), ktoré znie:

„n) štátny znak Slovenskej republiky.“.

1. Za § 14 sa vkladá nový § 14a, ktorý vrátane nadpisu znie:

„§ 14a Občiansky preukaz bez elektronického čipu

1. Občiansky preukaz bez elektronického čipu vydáva príslušný útvar na základe písomnej žiadosti občana alebo zákonného zástupcu občana mladšieho ako 15 rokov alebo iná osoba podľa § 7 ods. 6.
2. Občiansky preukaz bez elektronického čipu sa vydáva s platnosťou na 15 rokov.
3. Občiansky preukaz bez elektronického čipu obsahuje údaje podľa § 3 ods. 1 písm. a) až n).
4. Súčasťou občianskeho preukazu bez elektronického čipu je aj strojovo čitateľná zóna s vybranými údajmi v strojovo čitateľnej podobe.
5. Na prevzatie občianskeho preukazu bez elektronického čipu sa vzťahuje § 10.“.

**Čl. II**

Tento zákon nadobúda účinnosť pätnástym dňom po jeho vyhlásení v Zbierke zákonov.